Optimistene

Optimistene er en norsk dokumentarfilm fra 2013 regissert av Gunhild Westhagen Magnor som også har filmet og skrevet manus. Filmen er produsert av Skofteland Film. En TV-versjon av filmen bestående av tre episoder ble vist første gang på NRK i januar 2014. 

Filmen handler om volleyballaget Optimistene fra Hamar som består av damer i alderen 66 til 98 år som har trent sammen i 40 år. For første gang på mange år skal de spille kamp mot et annet lag, et svensk herrelag med spillere på samme aldersnivå. Filmen følger de i oppkjøringen mot kampen.

Filmen og regissør Magnor og har vunnet flere priser. Blant prisene er Kanonprisen 2013 i klassen beste klipp ved , gledesprisen under Filmfestivalen i Haugesund i 2013, AOK-prisen under filmfestivalen i Emden-Norderney i Tyskland, publikumsprisen under Nordisk Panorama 2014 i Malmö og publikumsprisen under DocsMX 2014 i Mexico by. Under fjernsynsprisutdelingen Gullruten 2014 vant Birgit Myklebust klassen årets deltaker mens TV-utgaven var nominert i klassen beste dokusåpe.

Referanser

Eksterne lenker 
 

Norske dokumentarfilmer
Norske dokumentarfilmer fra 2010-årene
Filmer med vinnere av Kanonprisen‎
TV-program med Gullrute-vinnere